title: Decizia (UE) 2015/2037 a Consiliului din 10 noiembrie 2015 de autorizare a statelor membre să ratifice, în interesul Uniunii Europene, Protocolul din 2014 la Convenția privind munca forțată din 1930 a Organizației Internaționale a Muncii cu privire la aspecte referitoare la politica socială

text:
               14.11.2015

               RO

               Jurnalul Oficial al Uniunii Europene

               L 298/23

         DECIZIA (UE) 2015/2037 A CONSILIULUI
   din 10 noiembrie 2015
   de autorizare a statelor membre să ratifice, în interesul Uniunii Europene, Protocolul din 2014 la Convenția privind munca forțată din 1930 a Organizației Internaționale a Muncii cu privire la aspecte referitoare la politica socială
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 153 alineatul (2) coroborat cu articolul 153 alineatul (1) literele (a) și (b) și cu articolul 218 alineatul (6) litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Uniunea promovează ratificarea convențiilor internaționale în domeniul muncii clasificate de către Organizația Internațională a Muncii (OIM) ca fiind actualizate, pentru a contribui la eforturile Uniunii de a promova drepturile omului și munca decentă pentru toți, precum și de a eradica traficul de persoane, atât în interiorul, cât și în afara Uniunii Protecția principiilor și a drepturilor fundamentale la locul de muncă reprezintă unul dintre aspectele esențiale ale acestor eforturi.

               (2)

               Convenția privind munca forțată din 1930 a Organizației Internaționale a Muncii, completată de protocolul din 2014, este o convenție fundamentală a OIM și are un impact asupra normelor care fac trimitere la standarde fundamentale de muncă.

               (3)

               Anumite părți ale normelor prevăzute în Protocolul din 2014 la Convenția privind munca forțată din 1930 a Organizației Internaționale a Muncii, (denumit în continuare „protocolul”), intră în sfera de competență a Uniunii în conformitate cu articolul 153 alineatul (2) din Tratatul privind funcționarea Uniunii Europene (TFUE). În special, unele norme prevăzute în protocol sunt deja acoperite de acquis-ul Uniunii în domeniul politicii sociale. În această privință, în special articolul 1 alineatul (1) și articolul 2 literele (a) și (d) din protocol se referă la aspecte care fac obiectul Directivei 91/533/CEE a Consiliului (1), al Directivei 2008/104/CE a Parlamentului European și a Consiliului (2), precum și al directivelor privind sănătatea și securitatea la locul de muncă, inclusiv Directiva 89/391/CEE a Consiliului (3), Directiva 2003/88/CE a Parlamentului European și a Consiliului (4), Directiva 94/33/CE a Consiliului (5) și Directiva 92/85/CEE a Consiliului (6).

               (4)

               Articolul 19 alineatul (4) din Constituția OIM, privind adoptarea și ratificarea convențiilor, se aplică în mod similar protocoalelor, care reprezintă acorduri internaționale cu caracter obligatoriu, sub rezerva ratificării și asocierii cu o convenție.

               (5)

               Uniunea nu poate să ratifice protocolul, întrucât doar statele membre pot fi părți la acesta.

               (6)

               Prin urmare, ar trebui ca statele membre să fie autorizate să ratifice protocolul, acționând împreună în interesul Uniunii, în ceea ce privește părțile care intră în sfera de competență a Uniunii în conformitate cu articolul 153 alineatul (2) din TFUE.

               (7)

               Părțile protocolului care intră în sfera de competență conferită Uniunii, altele decât părțile referitoare la politica socială, vor face obiectul unei decizii adoptate în paralel cu prezenta decizie.

         ADOPTĂ PREZENTA DECIZIE:
   Articolul 1
   Statele membre sunt autorizate să ratifice Protocolul din 2014 la Convenția privind munca forțată din 1930 a Organizației Internaționale a Muncii în ceea ce privește părțile care intră în sfera de competență conferită Uniunii în temeiul articolului 153 alineatul (2) din TFUE.
   Articolul 2
   Statele membre ar trebui ia măsurile necesare pentru a întreprinde demersurile necesare în vederea depunerii instrumentelor de ratificare a protocolului pe lângă directorul general al Organizației Internaționale a Muncii cât mai curând posibil, de preferință înainte de 31 decembrie 2016.
   Articolul 3
   Prezenta decizie se adresează statelor membre.

      Adoptată la Bruxelles, 10 noiembrie 2015.

            Pentru Consiliu

            Președintele

         P. GRAMEGNA

      (1)  Directiva 91/533/CEE a Consiliului din 14 octombrie 1991 privind obligația angajatorului de a informa lucrătorii asupra condițiilor aplicabile contractului sau raportului de muncă (JO L 288, 18.10.1991, p. 32).

      (2)  Directiva 2008/104/CE a Parlamentului European și a Consiliului 19 noiembrie 2008 privind munca prin agent de muncă temporară (JO L 327, 5.12.2008, p. 9).

      (3)  Directiva 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă (JO L 183, 29.6.1989, p. 1).

      (4)  Directiva 2003/88/CE a Parlamentului European și a Consiliului din 4 noiembrie 2003 privind anumite aspecte ale organizării timpului de lucru (JO L 299, 18.11.2003, p. 9).

      (5)  Directiva 94/33/CE a Consiliului din 22 iunie 1994 privind protecția tinerilor la locul de muncă (JO L 216, 20.8.1994, p. 12).

      (6)  Directiva 92/85/CEE a Consiliului din 19 octombrie 1992 privind introducerea de măsuri pentru promovarea îmbunătățirii securității și a sănătății la locul de muncă în cazul lucrătoarelor gravide, care au născut de curând sau care alăptează [a zecea directivă specială în sensul articolului 16 alineatul (1) din Directiva 89/391/CEE] (JO L 348, 28.11.1992, p. 1).


title: 2010/523/UE: Decizia Parlamentului European din 5 mai 2010 privind închiderea conturilor Agenției Europene de Mediu pentru exercițiul financiar 2008

text:
               25.9.2010

               RO

               Jurnalul Oficial al Uniunii Europene

               L 252/154

         DECIZIA PARLAMENTULUI EUROPEAN
   din 5 mai 2010
   privind închiderea conturilor Agenției Europene de Mediu pentru exercițiul financiar 2008
   (2010/523/UE)
   PARLAMENTUL EUROPEAN,
   având în vedere conturile anuale finale ale Agenției Europene de Mediu pentru exercițiul financiar 2008,
   având în vedere Raportul Curții de Conturi privind conturile anuale ale Agenției Europene de Mediu pentru exercițiul financiar 2008, însoțit de răspunsurile agenției (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 401/2009 al Parlamentului European și al Consiliului din 23 aprilie 2009 privind Agenția Europeană de Mediu și Rețeaua europeană de informare și observare a mediului (3), în special articolul 13,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0092/2010),

               1.

               aprobă închiderea conturilor Agenției Europene de Mediu pentru exercițiul financiar 2008;

               2.

               încredințează Președintelui sarcina de a transmite prezenta decizie directorului executiv al Agenției Europene de Mediu, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 60.

      (2)  JO L 248, 16.9.2002, p. 1.

      (3)  JO L 126, 21.5.2009, p. 13.

      (4)  JO L 357, 31.12.2002, p. 72.


title: Decizia Consiliului din 21 septembrie 2009 privind semnarea, în numele Uniunii Europene, și aplicarea provizorie a anumitor dispoziții din acordul între Uniunea Europeană, Islanda și Norvegia pentru aplicarea anumitor dispoziții din Decizia 2008/615/JAI a Consiliului privind intensificarea cooperării transfrontaliere, în special în domeniul combaterii terorismului și a criminalității transfrontaliere, și din Decizia 2008/616/JAI a Consiliului de punere în aplicare a Deciziei 2008/615/JAI privind intensificarea cooperării transfrontaliere, în special în domeniul combaterii terorismului și a criminalității transfrontaliere, inclusiv anexa la aceasta

text:
               31.12.2009

               RO

               Jurnalul Oficial al Uniunii Europene

               L 353/1

      DECIZIA CONSILIULUI

   din 21 septembrie 2009
   privind semnarea, în numele Uniunii Europene, și aplicarea provizorie a anumitor dispoziții din acordul între Uniunea Europeană, Islanda și Norvegia pentru aplicarea anumitor dispoziții din Decizia 2008/615/JAI a Consiliului privind intensificarea cooperării transfrontaliere, în special în domeniul combaterii terorismului și a criminalității transfrontaliere, și din Decizia 2008/616/JAI a Consiliului de punere în aplicare a Deciziei 2008/615/JAI privind intensificarea cooperării transfrontaliere, în special în domeniul combaterii terorismului și a criminalității transfrontaliere, inclusiv anexa la aceasta
   (2009/1023/JAI)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolele 24 și 38,
   întrucât:

               (1)

               Islanda, prin scrisoarea către președintele Consiliului din 24 septembrie 2008 și Norvegia, prin scrisoarea către președintele Consiliului din 7 iulie 2008, au solicitat să fie asociate la mecanismele de cooperare polițienească și judiciară între statele membre ale Uniunii, stabilite prin Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (1), și Decizia 2008/616/JAI a Consiliului din 23 iunie 2008 de punere în aplicare a Deciziei 2008/615/JAI privind intensificarea cooperării transfrontaliere, în special în domeniul combaterii terorismului și a criminalității transfrontaliere (2), inclusiv anexa la aceasta.

               (2)

               În urma autorizării acordate la 24 octombrie 2008 Președinției, asistată de Comisie și de delegația care reprezintă statul membru care urmează să preia viitoarea președinție, au fost finalizate negocierile cu Islanda și Norvegia privind un acord referitor la aplicarea anumitor dispoziții din Decizia 2008/615/JAI a Consiliului privind intensificarea cooperării transfrontaliere, în special în domeniul combaterii terorismului și a criminalității transfrontaliere, și din Decizia 2008/616/JAI de punere în aplicare a Deciziei 2008/615/JAI a Consiliului privind intensificarea cooperării transfrontaliere, în special în domeniul combaterii terorismului și a criminalității transfrontaliere, inclusiv anexa la aceasta („acordul”).

               (3)

               Sub rezerva încheierii sale la o dată ulterioară, acordul care a fost parafat la 28 noiembrie 2008 la Bruxelles ar trebui semnat, iar declarația atașată ar trebui aprobată.

               (4)

               Acordul prevede aplicarea provizorie a anumitor dispoziții ale acestuia. Aceste dispoziții ar trebui aplicate cu titlu provizoriu până la finalizarea procedurilor pentru încheierea formală a acordului și intrarea sa în vigoare,

         DECIDE:
   Articolul 1
   Semnarea acordului este aprobată în numele Uniunii Europene, sub rezerva încheierii sale.
   Textul acordului este atașat la prezenta decizie.
   Articolul 2
   Declarația atașată la prezenta decizie se aprobă în numele Uniunii Europene.
   Articolul 3
   Președintele Consiliului este autorizat să desemneze persoana abilitată să semneze acordul, în numele Uniunii Europene, sub rezerva încheierii sale.

      Adoptată la Bruxelles, 21 septembrie 2009.

            Pentru Consiliu

            Președintele

         T. BILLSTRÖM

      (1)  JO L 210, 6.8.2008, p. 1.

      (2)  JO L 210, 6.8.2008, p. 12.

         ACORD

      între Uniunea Europeană și Islanda și Norvegia pentru aplicarea anumitor dispoziții din Decizia 2008/615/JAI a Consiliului privind intensificarea cooperării transfrontaliere, în special în domeniul combaterii terorismului și a criminalității transfrontaliere, și din Decizia 2008/616/JAI de punere în aplicare a Deciziei 2008/615/JAI a Consiliului privind intensificarea cooperării transfrontaliere, în special în domeniul combaterii terorismului și a criminalității transfrontaliere, inclusiv anexa la aceasta
      UNIUNEA EUROPEANĂ,
      pe de o parte, și
      ISLANDA
      și
      NORVEGIA,
      pe de altă parte,
      denumite în continuare „părțile contractante”,
      DORIND să îmbunătățească cooperarea polițienească și judiciară dintre statele membre ale Uniunii Europene și Islanda și Norvegia, fără a aduce atingere dispozițiilor de protecție a libertății individuale,
      AVÂND ÎN VEDERE că relațiile actuale dintre părțile contractante, în special acordul încheiat de Consiliul Uniunii Europene și Republica Islanda și Norvegia privind asocierea acestora din urmă la transpunerea, punerea în aplicare și dezvoltarea acquis-ului Schengen, marchează o cooperare strânsă în combaterea criminalității,
      SUBLINIIND interesul comun al părților contractante de a garanta că cooperarea polițienească dintre statele membre ale Uniunii Europene și Islanda și Norvegia funcționează într-un mod eficient, rapid și compatibil cu principiile fundamentale ale sistemelor lor juridice naționale și cu respectarea drepturilor individuale și a principiilor Convenției europene pentru apărarea drepturilor omului și a libertăților fundamentale, semnată la Roma la 4 noiembrie 1950,
      CONȘTIENTE de faptul că Decizia-cadru 2006/960/JAI a Consiliului din 18 decembrie 2006 privind simplificarea schimbului de informații și date operative între autoritățile de aplicare a legii ale statelor membre ale Uniunii Europene (1) cuprinde deja norme care permit autorităților de aplicare a legii din statele membre ale Uniunii Europene și din Islanda și Norvegia să facă schimb de informații și date operative în mod rapid și eficient în vederea desfășurării cercetărilor penale sau a activităților de colectare a informațiilor în materie penală,
      CONȘTIENTE de faptul că, pentru a încuraja cooperarea internațională în acest domeniu, este esențial ca schimbul de informații exacte să se poată efectua în mod rapid și eficient. În acest scop, este oportun să se prevadă proceduri de promovare a unor schimburi de date care să se desfășoare în mod rapid, eficient și rentabil. În vederea utilizării în comun a datelor, aceste proceduri ar trebui să stabilească responsabilitățile corespunzătoare și să prevadă garanții adecvate privind acuratețea și securitatea datelor în timpul transmiterii și stocării acestora, precum și modalități de înregistrare a schimburilor de date și restricții privind utilizarea informațiilor schimbate,
      AVÂND ÎN VEDERE că Islanda și Norvegia și-au exprimat dorința de a încheia un acord care să le permită aplicarea anumitor dispoziții din Decizia 2008/615/JAI privind intensificarea cooperării transfrontaliere, în special în domeniul combaterii terorismului și a criminalității transfrontaliere, din Decizia 2008/616/JAI privind punerea în aplicare a Deciziei 2008/615/JAI privind intensificarea cooperării transfrontaliere, în special în domeniul combaterii terorismului și a criminalității transfrontaliere, precum și din anexa la aceasta, în cadrul relațiilor lor reciproce și cu statele membre ale Uniunii Europene,
      AVÂND ÎN VEDERE că Uniunea Europeană consideră necesară, de asemenea, încheierea unui astfel de acord,
      PRECIZÂND că prezentul acord cuprinde prin urmare dispoziții bazate pe principalele dispoziții din Decizia 2008/615/JAI și din Decizia 2008/616/JAI și din anexa la aceasta, destinate să îmbunătățească schimbul de informații și care permit statelor membre ale Uniunii Europene și Islandei și Norvegiei să își acorde reciproc drepturi de acces la fișierele automatizate de analize ADN, la sistemele automatizate de identificare dactiloscopică și la datele privind înmatricularea autovehiculelor. În cazul datelor provenite din fișiere naționale de analiză ADN și din sisteme automatizate de identificare dactiloscopică, un sistem de tip „hit/no hit” (răspuns pozitiv/negativ) ar trebui să permită statului care efectuează căutarea, într-o a doua etapă, să solicite datele cu caracter personal de la statul care administrează dosarul și, după caz, să solicite informații suplimentare prin intermediul unor proceduri de asistență judiciară reciprocă, inclusiv al celor adoptate în conformitate cu Decizia-cadru 2006/960/JAI,
      AVÂND ÎN VEDERE că aceste dispoziții ar accelera în mod considerabil procedurile existente, care permit statelor membre, Islandei și Norvegiei să afle dacă un alt stat deține informații de care acestea au nevoie și, în caz afirmativ, care este acesta,
      AVÂND ÎN VEDERE că compararea transfrontalieră a datelor va conferi o nouă dimensiune combaterii criminalității. Informațiile obținute prin compararea datelor vor deschide noi perspective în privința metodelor de investigare și vor juca, astfel, un rol crucial în sprijinirea autorităților de aplicare a legii și a autorităților judiciare ale statelor,
      AVÂND ÎN VEDERE că normele se bazează pe interconectarea bazelor de date naționale ale statelor,
      AVÂND ÎN VEDERE că, în anumite condiții, statele ar trebui să poată furniza date, cu caracter personal sau nu, pentru a îmbunătăți schimbul de informații în vederea prevenirii infracțiunilor și a menținerii ordinii și securității publice în cazul unor manifestări de mare anvergură care au o dimensiune transfrontalieră,
      CONȘTIENTE că, în afara îmbunătățirii schimburilor de informații, este necesar să se reglementeze și alte forme de cooperare mai strânsă între autoritățile polițienești, în special prin intermediul unor operațiuni comune de securitate (precum patrulele comune),
      AVÂND ÎN VEDERE că o mai strânsă cooperare polițienească și judiciară în materie penală trebuie însoțită de respectarea drepturilor fundamentale, în special a dreptului la viață privată și la protecția datelor cu caracter personal, care să fie garantate de modalități specifice de protecție a datelor, care ar trebui adaptate la natura specifică a diferitelor mijloace de schimb de date. Aceste modalități de protecție a datelor ar trebui să țină seama în mod deosebit de natura specifică a accesului transfrontalier on-line la bazele de date. Întrucât, în condițiile accesului on-line, statul care administrează dosarul nu poate să facă niciun fel de verificări prealabile, ar trebui introdus un sistem care să asigure realizarea unei verificări ulterioare,
      AVÂND ÎN VEDERE că sistemul de tip „hit/no hit” (răspuns pozitiv/negativ) creează o structură pentru compararea profilurilor anonime, în cadrul căreia se face schimb de date cu caracter personal suplimentare doar după un răspuns pozitiv; transmiterea și primirea acestor date sunt reglementate de legislația națională, inclusiv de normele de asistență juridică. Acest mecanism garantează un sistem adecvat de protecție a datelor, prin aceasta înțelegându-se că transmiterea de date cu caracter personal către un alt stat necesită un nivel satisfăcător de protecție a datelor din partea statului destinatar,
      ȚINÂND SEAMA de schimburile importante de informații și de date care rezultă dintr-o cooperare polițienească și judiciară mai strânsă, prezentul acord vizează asigurarea unui nivel adecvat de protecție a datelor. Acesta respectă nivelul de protecție prevăzut pentru prelucrarea datelor cu caracter personal în cadrul Convenției Consiliului Europei din 28 ianuarie 1981 pentru protejarea persoanelor față de prelucrarea automatizată a datelor cu caracter personal, al Protocolului său adițional din 8 noiembrie 2001, precum și în cadrul principiilor prevăzute în Recomandarea nr. R (87) 15 a Consiliului Europei de reglementare a utilizării datelor cu caracter personal în domeniul polițienesc,
      BAZÂNDU-SE pe încrederea reciprocă dintre statele membre ale Uniunii Europene și Islanda și Norvegia în ceea ce privește structura și funcționarea sistemelor lor juridice,
      RECUNOSCÂND că dispozițiile convențiilor bilaterale și multilaterale se aplică în continuare pentru toate chestiunile care nu sunt abordate de prezentul acord,
      DECID SĂ ÎNCHEIE PREZENTUL ACORD:
      Articolul 1
      Obiect și scop
      1.   Sub rezerva dispozițiilor din prezentul acord, conținutul articolelor 1-24, al articolului 25 alineatul (1), al articolelor 26-32 și 34 din Decizia 2008/615/JAI privind intensificarea cooperării transfrontaliere, în special în vederea combaterii terorismului și a criminalității transfrontaliere, se aplică în relațiile bilaterale dintre Islanda sau Norvegia și fiecare din statele membre ale Uniunii Europene, precum și în relațiile dintre Islanda și Norvegia.
      2.   Sub rezerva dispozițiilor din prezentul acord, conținutul articolelor 1-19 și 21 din Decizia 2008/616/JAI privind punerea în aplicare a Deciziei 2008/615/JAI privind intensificarea cooperării transfrontaliere, în special în vederea combaterii terorismului și a criminalității transfrontaliere, inclusiv anexa la aceasta cu excepția punctului 1 din capitolul 4 al acesteia, se aplică în relațiile vizate la alineatul (1).
      3.   Declarațiile făcute de statele membre în temeiul deciziilor 2008/616/JAI și 2008/615/JAI sunt de asemenea aplicabile relațiilor acestora cu Islanda și cu Norvegia.
      Articolul 2
      Definiții
      În sensul prezentului acord:

                  1.

                  „părți contractante” înseamnă Uniunea Europeană, precum și Islanda și Norvegia;

                  2.

                  „stat membru” înseamnă un stat membru al Uniunii Europene;

                  3.

                  „stat” înseamnă un stat membru, Islanda sau Norvegia;

            Articolul 3
      Aplicare și interpretare uniforme
      1.   Pentru a îndeplini obiectivul de a ajunge la o aplicare și la o interpretare cât mai uniforme ale dispozițiilor menționate la articolul 1, părțile contractante urmăresc în permanență evoluția jurisprudenței Curții de Justiție a Comunităților Europene, precum și evoluția jurisprudenței instanțelor islandeze și norvegiene competente referitoare la aceste dispoziții. În acest scop, se instituie un mecanism care să garanteze transmiterea reciprocă periodică a acestei jurisprudențe.
      2.   Islanda și Norvegia au dreptul de a prezenta Curții de Justiție memorii sau observații în scris în cazul în care o instanță dintr-un stat membru sesizează Curtea de Justiție în legătură cu o întrebare preliminară privind interpretarea unei dispoziții menționate la articolul 1.
      Articolul 4
      Soluționarea litigiilor
      Orice litigiu între Islanda sau Norvegia și un stat membru privind interpretarea sau aplicarea prezentului acord sau a uneia din dispozițiile menționate la articolul 1, precum și a modificărilor referitoare la acestea, poate fi prezentat de către una din părțile aflate în litigiu în cadrul unei reuniuni a reprezentanților guvernelor statelor membre ale Uniunii Europene, Islandei și Norvegiei, în vederea soluționării rapide a acestuia.
      Articolul 5
      Modificări
      1.   În cazul în care o modificare a dispozițiilor din Decizia 2008/615/JAI, vizate la articolul 1 alineatul (1), sau/și a dispozițiilor din Decizia 2008/616/JAI, inclusiv din anexa la aceasta, vizate la articolul 1 alineatul (2), devine necesară și această modificare este aplicabilă acestora, Uniunea Europeană informează cât mai curând posibil Islanda și Norvegia cu privire la aceasta și primește eventualele observații ale acestora.
      2.   Orice modificare a dispozițiilor din Decizia 2008/615/JAI, vizate la articolul 1 alineatul (1), precum și orice modificare a dispozițiilor din Decizia 2008/616/JAI, inclusiv din anexa la aceasta, vizate la articolul 1 alineatul (2), este adusă la cunoștința Islandei și Norvegiei de către depozitar imediat după adoptarea acesteia.
      Islanda și Norvegia se pronunță în mod independent cu privire la acceptarea conținutului modificării și la transpunerea în ordinea juridică internă a acestora. Aceste decizii vor fi notificate depozitarului în termen de trei luni de la data notificării.
      3.   În cazul în care conținutul modificării nu poate impune obligații Islandei sau Norvegiei decât după îndeplinirea cerințelor constituționale, Islanda sau Norvegia informează depozitarul cu privire la aceasta cu ocazia notificării. Islanda și Norvegia informează fără întârziere depozitarul în scris, în termen de șase luni de la notificare, cu privire la îndeplinirea tuturor cerințelor constituționale. Începând cu data fixată pentru intrarea în vigoare a modificării în ceea ce privește Islanda și Norvegia și până la notificarea îndeplinirii cerințelor constituționale, Islanda și Norvegia aplică provizoriu acolo unde este posibil conținutul actului sau dispoziției în cauză.
      4.   În cazul în care fie Islanda, fie Norvegia, fie ambele nu acceptă modificarea, prezentul acord este suspendat, începând cu data prevăzută pentru punerea sa în aplicare de către statele membre, pe o perioadă de șase luni pentru statul sau statele care nu au acceptat modificarea. O reuniune a părților contractante este organizată în scopul examinării tuturor posibilităților de a face ca acordul să funcționeze în continuare, dacă este necesar luându-se în considerare și o echivalare a legislațiilor. Suspendarea este ridicată imediat ce statul sau statele în cauză comunică acceptarea modificării sau în cazul în care părțile contractante decid în comun să aplice din nou prezentul acord.
      5.   În cazul în care, la expirarea perioadei de șase luni de suspendare, părțile contractante nu au decis să îl aplice din nou, prezentul acord încetează pentru statul care nu a acceptat modificarea.
      6.   Alineatele (4) și (5) nu se aplică modificărilor aduse capitolelor 3, 4 și 5 din Decizia 2008/615/JAI sau articolului 17 din Decizia 2008/616/JAI pe care Islanda sau Norvegia le-au semnalat depozitarului ca fiind inacceptabile, însoțite de o motivare. În acest caz și fără a aduce atingere articolului 10, conținutul dispozițiilor relevante în versiunea care precede modificarea va continua să se aplice pentru statul sau statele care au făcut notificarea.
      Articolul 6
      Revizuire
      Părțile contractante convin să efectueze o revizuire în comun a prezentului acord în termen de cel mult cinci ani de la data intrării sale în vigoare. Această revizuire va viza în special punerea în aplicare în mod concret, interpretarea și evoluția acordului și se va referi, de asemenea, la aspecte precum consecințele dezvoltării Uniunii Europene în ceea ce privește obiectul prezentului acord.
      Articolul 7
      Relațiile cu alte instrumente
      1.   Islanda și Norvegia pot continua să aplice acordurile bilaterale sau multilaterale sau convențiile de cooperare transfrontalieră cu statele membre care sunt în vigoare la data adoptării prezentului acord, în măsura în care aceste acorduri sau convenții nu sunt incompatibile cu obiectivele prezentului acord. Islanda și Norvegia aduc la cunoștința depozitarului acordurile sau convențiile care vor continua să se aplice.
      2.   După intrarea în vigoare a prezentului acord, Islanda și Norvegia pot încheia sau pune în aplicare alte acorduri bilaterale sau multilaterale sau alte convenții de cooperare transfrontalieră cu statele membre, în măsura în care aceste acorduri sau convenții prevăd extinderea obiectivelor prezentului acord. Islanda și Norvegia aduc la cunoștința depozitarului aceste noi acorduri sau convenții în termen de trei luni de la semnarea acestora sau, în cazul instrumentelor semnate înainte de intrarea în vigoare a prezentului acord, în termen de trei luni de la intrarea în vigoare a acestora.
      3.   Acordurile și convențiile vizate la alineatele (1) și (2) nu pot aduce atingere relațiilor cu statele care nu sunt părți la acestea.
      4.   Prezentul acord nu aduce atingere acordurilor existente în materie de asistență judiciară sau de recunoaștere reciprocă a hotărârilor judecătorești.
      Articolul 8
      Notificări, declarații și intrare în vigoare
      1.   Părțile contractante își notifică reciproc îndeplinirea procedurilor necesare pentru a-și exprima consimțământul de a avea obligații în temeiul prezentului acord.
      2.   Uniunea Europeană poate să își dea acordul de a avea obligații în temeiul prezentului acord chiar dacă deciziile prevăzute la articolul 25 alineatul (2) din Decizia 2008/615/JAI nu au fost încă luate pentru toate statele membre cărora li se aplică această dispoziție.
      3.   Articolul 5 alineatele (1) și (2) se aplică provizoriu începând cu data semnării prezentului acord.
      4.   Perioada de trei luni prevăzută de ultima teză de la articolul 5 alineatul (2) privind modificările aduse după semnarea prezentului acord, însă înainte de intrarea sa în vigoare începe de la data intrării în vigoare a prezentului acord.
      5.   Cu ocazia notificării vizate la alineatul (1) sau, în cazul în care este prevăzut, în orice moment ulterior, Islanda și Norvegia fac declarațiile prevăzute de prezentul acord.
      6.   Prezentul acord intră în vigoare între Uniunea Europeană și Islanda în prima zi din a treia lună de la data la care Secretarul General al Consiliului Uniunii Europene a constatat că au fost îndeplinite toate condițiile de formă privind exprimarea consimțământului de către Uniunea Europeană și Islanda, sau în numele acestora, de a avea obligații în temeiul prezentului acord.
      7.   Prezentul acord intră în vigoare între Uniunea Europeană și Norvegia în prima zi din a treia lună de la data la care Secretarul General al Consiliului Uniunii Europene a constatat că au fost îndeplinite toate condițiile de formă privind exprimarea consimțământului de către Uniunea Europeană și Norvegia, sau în numele acestora, de a avea obligații în temeiul prezentului acord.
      8.   Din momentul în care acordul intră în vigoare între Uniunea Europeană și Islanda și Uniunea Europeană și Norvegia, acesta intră de asemenea în vigoare între Islanda și Norvegia.
      9.   Transmiterea datelor cu caracter personal în temeiul prezentului acord poate avea loc numai după ce dispozițiile capitolului 6 din Decizia 2008/615/JAI sunt transpuse în dreptul național al statelor vizate de această transmitere.
      10.   Pentru a verifica dacă acesta este cazul Islandei și al Norvegiei, vor fi efectuate o vizită de evaluare și o preserie de teste conform condițiilor și înțelegerilor convenite cu aceste state și identice celor la care sunt supuse statele membre în temeiul capitolului 4 din anexa la Decizia 2008/616/JAI.
      Pe baza unuia raport de evaluare globală, Consiliul, hotărând în unanimitate, va stabili data sau datele de la care statele membre vor putea comunica datele lor cu caracter personal Islandei și Norvegiei conform prezentului acord.
      Articolul 9
      Aderare
      Aderarea unor noi state membre la Uniunea Europeană creează, în temeiul prezentului acord, drepturi și obligații între aceste noi state membre și Islanda și Norvegia.
      Articolul 10
      Denunțare
      1.   Prezentul acord poate fi denunțat în orice moment de către una din părțile contractante. În cazul denunțării de către Islanda sau Norvegia, prezentul acord rămâne în vigoare între Uniunea Europeană și statul care nu l-a denunțat. În cazul denunțării de către Uniunea Europeană, acordul devine caduc.
      2.   Denunțarea prezentului acord făcută în conformitate cu alineatul (1) intră în vigoare după șase luni de la depunerea notificării sale.
      Articolul 11
      Depozitar
      1.   Secretarul General al Consiliului Uniunii Europene este depozitarul prezentului acord.
      2.   Depozitarul publică orice notificare făcută în legătură cu prezentul acord.

         Prezentul acord a fost încheiat la Stockholm, la data de 26 noiembrie 2009 și la Bruxelles, la data de 30 noiembrie 2009, într-un singur exemplar, în limbile bulgară, cehă, daneză, engleză, estoniană, finlandeză, franceză, germană, greacă, islandeză, italiană, letonă, lituaniană, maghiară, malteză, norvegiană, olandeză, polonă, portugheză, română, slovacă, slovenă, spaniolă și suedeză, toate textele fiind egal autentice.

            За Европейския съюз
            Por la Unión Europea
            Za Evropskou unii
            For den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Thar ceann an Aontais Eorpaigh
            Per l'Unione europea
            Eiropas Savienības vārdā
            Europos Sajungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            På Europeiska unionens vägnar
            Fyrir hönd Evrópusambandsins
            For Den europeiske union

            За Република Исландия
            Por la República de Islandia
            Za Islandskou republiku
            For Republikken Island
            Für die Republik Island
            Islandi Vabariigi nimel
            Για την Δημοκρατία της Ισλανδίας
            For the Republic of Iceland
            Pour la République d'Islande
            Thar ceann Phoblacht na hĺoslainne
            Per la Repubblica d'Islanda
            Islandes Republikas vārdā
            Islandijos Respublikos vardu
            Az Izlandi Köztársaság részéről
            Għar-Repubblika ta' l-Islanda
            Voor de Republiek Ijsland
            W imieniu Republiki Islandii
            Pela República da Islândia
            Pentru Republica Islanda
            za Islandskú republiku
            Za Republiko Islandijo
            Islannin tasavallan puolesta
            På Republiken Islands vägnar
            Fyrir hönd lýðveldisins Íslands
            For Republikken Island

            За Кралство Норвегия
            Por el Reino de Noruega
            Za Norské království
            For Kongeriget Norge
            Für das Königreich Norwegen
            Norra Kuningriigi nimel
            Για το Βασίλειο της Νορβηγίας
            For the Kingdom of Norway
            Pour le Royaume de Norvège
            Thar ceann Ríocht na hIorua
            Per il Regno di Norvegia
            Norvēģijas Karalistes vārdā
            Norvegijos Karalystės vardu
            A Norvég Királyság részéről
            Għar-Renju tan-Norvegia
            Voor het Koninkrijk Noorwegen
            W imieniu Królestwa Norwegii
            Pelo Reino da Noruega
            Pentru Regatul Novegiei
            Za Nórske kráľovstvo
            Za Kraljevino Norveško
            Norjan kuningaskunnan puolesta
            På Konungariket Norges vägnar
            Fyrir hönd Konungsríkisins Noregs
            For Kongeriket Norge

         (1)  JO L 386, 29.12.2006, p. 89.

         DECLARAȚIE CARE URMEAZĂ A FI ADOPTATĂ CU OCAZIA SEMNĂRIIA CORDULUI
         Uniunea Europeană și Islanda și Norvegia, semnatare ale acordului privind aplicarea anumitor dispoziții din Decizia 2008/615/JAI a Consiliului privind intensificarea cooperării transfrontaliere, în special în domeniul combaterii terorismului și a criminalității transfrontaliere, și din Decizia 2008/616/JAI de punere în aplicare a Deciziei 2008/615/JAI a Consiliului privind intensificarea cooperării transfrontaliere, în special în domeniul combaterii terorismului și a criminalității transfrontaliere, inclusiv anexa la aceasta („acordul”),
         declară:

                     Punerea în aplicare a schimburilor de date referitoare la profilurile ADN, la amprentele dactiloscopice și la înmatriculările de vehicule necesită ca Islanda și Norvegia să stabilească relații bilaterale pentru fiecare din aceste categorii de date cu fiecare dintre statele membre.

                     Pentru a facilita această sarcină, Islandei și Norvegiei li se vor furniza toate documentele disponibile, aplicațiile software specifice și listele de contacte utile.

                     Islanda și Norvegia pot beneficia de un parteneriat informal cu statele membre care au pus deja în aplicare astfel de schimburi, din perspectiva schimbului de experiență dobândită și pentru a ajunge astfel la o asistență practică și tehnică. Modalitățile unor astfel de parteneriate fac obiectul unui acord direct între statele vizate.

                     Experții islandezi și norvegieni pot în orice moment să contacteze Președinția Consiliului, Comisia și/sau experți recunoscuți în domeniile pentru care doresc să obțină informații, clarificări sau alt tip de asistență. În mod similar, în cazul pregătirii unor propuneri sau a unor comunicări pentru care se află în contact cu statele membre, Comisia poate de asemenea contacta Islanda și Norvegia.

                     Experții islandezi și norvegieni pot fi invitați să participe la reuniunile unui grup ad-hoc în cadrul cărora experții statelor membre discută diferite aspecte tehnice ale schimburilor de date referitoare la profilurile ADN, la amprentele dactiloscopice sau la înmatriculările de vehicule, care sunt în mod direct relevante pentru aplicarea de către Islanda și/sau Norvegia a deciziilor sus-menționate ale Consiliului.


title: Decizia (UE) 2016/244 a Băncii Centrale Europene din 18 decembrie 2015 de modificare a Deciziei BCE/2010/10 privind nerespectarea cerințelor de raportare statistică (BCE/2015/50)

text:
               20.2.2016

               RO

               Jurnalul Oficial al Uniunii Europene

               L 45/13

         DECIZIA (UE) 2016/244 A BĂNCII CENTRALE EUROPENE
   din 18 decembrie 2015
   de modificare a Deciziei BCE/2010/10 privind nerespectarea cerințelor de raportare statistică (BCE/2015/50)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene, în special articolele 5.1 și 34.1,
   având în vedere Regulamentul (CE) nr. 2533/98 al Consiliului din 23 noiembrie 1998 privind colectarea informațiilor statistice de către Banca Centrală Europeană (1), în special articolul 7,
   având în vedere Regulamentul (CE) nr. 2532/98 al Consiliului din 23 noiembrie 1998 cu privire la atribuțiile Băncii Centrale Europene în materie de sancțiuni (2), în special articolul 6 alineatul (2),
   având în vedere Regulamentul (CE) nr. 2157/1999 al Băncii Centrale Europene din 23 septembrie 1999 privind competența Băncii Centrale Europene de a impune sancțiuni (BCE/1999/4) (3),
   întrucât:

               (1)

               Decizia BCE/2010/10 (4) trebuie aliniată cu modificările aduse Regulamentului (UE) nr. 1071/2013 al Băncii Centrale Europene (BCE/2013/33) (5) și Regulamentului (UE) nr. 1072/2013 al Băncii Centrale Europene (BCE/2013/34) (6).

               (2)

               În plus, procedura pentru colectarea informațiilor privind nerespectarea cerințelor de raportare și impunerea de sancțiuni prevăzută de Decizia BCE/2010/10 ar trebui să se aplice și pentru cazurile de nerespectare prevăzute de Regulamentul (UE) nr. 1073/2013 al Băncii Centrale Europene (BCE/2013/38) (7), Regulamentul (UE) nr. 1074/2013 al Băncii Centrale Europene (BCE/2013/39) (8) și de Regulamentul (UE) nr. 1075/2013 al Băncii Centrale Europene (BCE/2013/40) (9), întrucât s-a dovedit a fi un instrument eficient în abordarea cazurilor de nerespectare a cerințelor de raportare statistică care pot apărea și în contextul acelor regulamente,

         ADOPTĂ PREZENTA DECIZIE:
   Articolul 1
   Decizia BCE/2010/10 se modifică după cum urmează:

               1.

               La articolul 1, punctul 2 se înlocuiește cu următorul text:

                           „2.

                           «instituție financiară monetară» (IFM) are sensul prevăzut la articolul 1 din Regulamentul (UE) nr. 1071/2013 al Băncii Centrale Europene (BCE/2013/33) (10);

                  (10)  Regulamentul (UE) nr. 1071/2013 al Băncii Centrale Europene din 24 septembrie 2013 privind bilanțul sectorului instituții financiare monetare (BCE/2013/33) (JO L 297, 7.11.2013, p. 1).”"

               2.

               La articolul 1, se adaugă următoarea definiție:

                           „7.

                           «fond de investiții» (FI) are sensul prevăzut la articolul 1 din Regulamentul (UE) nr. 1073/2013 al Băncii Centrale Europene (BCE/2013/38) (11);

                  (11)  Regulamentul (UE) nr. 1073/2013 al Băncii Centrale Europene din 18 octombrie 2013 privind statisticile referitoare la activele și pasivele fondurilor de investiții (BCE/2013/38) (JO L 297, 7.11.2013, p. 73).”"

               3.

               La articolul 1, se adaugă următoarea definiție:

                           „8.

                           «oficiu poștal care prestează servicii de virament» are sensul prevăzut la articolul 1 din Regulamentul (UE) nr. 1074/2013 al Băncii Centrale Europene (BCE/2013/39) (12);

                  (12)  Regulamentul (UE) nr. 1074/2013 al Băncii Centrale Europene din 18 octombrie 2013 privind cerințele de raportare statistică aplicabile oficiilor poștale care prestează servicii de virament care primesc depozite de la instituții financiare nemonetare din zona euro (BCE/2013/39) (JO L 297, 7.11.2013, p. 94).”"

               4.

               La articolul 1, se adaugă următoarea definiție:

                           „9.

                           «societate vehicul investițional angajată în tranzacții de securitizare» (SVI) are sensul prevăzut la articolul 1 din Regulamentul (UE) nr. 1075/2013 al Băncii Centrale Europene (BCE/2013/40) (13).

                  (13)  Regulamentul (UE) nr. 1075/2013 al Băncii Centrale Europene din 18 octombrie 2013 privind statisticile referitoare la activele și pasivele societăților vehicul investițional angajate în tranzacții de securitizare (BCE/2013/40) (JO L 297, 7.11.2013, p. 107).”"

               5.

               La articolul 2, alineatul (1) se înlocuiește cu următorul text:
               „(1)   BCE și BCN monitorizează respectarea de către agenții raportori a standardelor minime necesare pentru îndeplinirea obligațiilor de raportare ce le revin, astfel cum sunt prevăzute în anexa IV la Regulamentul (UE) nr. 1071/2013 (BCE/2013/33), anexa II la Regulamentul (UE) nr. 1072/2013 al Băncii Centrale Europene (BCE/2013/34) (14), anexa IV la Regulamentul (UE) nr. 1073/2013 (BCE/2013/38), anexa III la Regulamentul (UE) nr. 1074/2013 (BCE/2013/39) și anexa III la Regulamentul (UE) nr. 1075/2013 (BCE/2013/40). În caz de nerespectare, BCE și BCN competentă pot decide efectuarea unei evaluări și/sau declanșarea procedurii privind nerespectarea cerințelor de raportare astfel cum este prevăzut la articolul 3 alineatele (1) și (2). În urma procedurii privind nerespectarea cerințelor de raportare BCE poate aplica sancțiuni în conformitate cu articolul 7 din Regulamentul (CE) nr. 2533/98.

                  (14)  Regulamentul (UE) nr. 1072/2013 al Băncii Centrale Europene din 24 septembrie 2013 privind statisticile referitoare la ratele dobânzii practicate de instituțiile financiare monetare (BCE/2013/34) (JO L 297, 7.11.2013, p. 51).”"

         Articolul 2
   Intrare în vigoare
   Prezenta decizie intră în vigoare la 1 iulie 2016. Se va aplica începând cu perioada de referință iunie 2016 pentru cerințele de raportare lunară și anuală și începând cu trimestrul II 2016 pentru cerințele de raportare trimestrială.

      Adoptată la Frankfurt pe Main, 18 decembrie 2015.

            Președintele BCE

         Mario DRAGHI

      (1)  JO L 318, 27.11.1998, p. 8.

      (2)  JO L 318, 27.11.1998, p. 4.

      (3)  JO L 264, 12.10.1999, p. 21.

      (4)  Decizia BCE/2010/10 din 19 august 2010 privind nerespectarea cerințelor de raportare statistică (JO L 226, 28.8.2010, p. 48).

      (5)  Regulamentul (UE) nr. 1071/2013 al Băncii Centrale Europene din 24 septembrie 2013 privind bilanțul sectorului instituții financiare monetare (BCE/2013/33) (JO L 297, 7.11.2013, p. 1).

      (6)  Regulamentul (UE) nr. 1072/2013 al Băncii Centrale Europene din 24 septembrie 2013 privind statisticile referitoare la ratele dobânzii practicate de instituțiile financiare monetare (BCE/2013/34) (JO L 297, 7.11.2013, p. 51).

      (7)  Regulamentul (UE) nr. 1073/2013 al Băncii Centrale Europene din 18 octombrie 2013 privind statisticile referitoare la activele și pasivele fondurilor de investiții (BCE/2013/38) (JO L 297, 7.11.2013, p. 73).

      (8)  Regulamentul (UE) nr. 1074/2013 al Băncii Centrale Europene din 18 octombrie 2013 privind cerințele de raportare statistică aplicabile oficiilor poștale care prestează servicii de virament care primesc depozite de la instituții financiare nemonetare din zona euro (BCE/2013/39) (JO L 297, 7.11.2013, p. 94).

      (9)  Regulamentul (UE) nr. 1075/2013 al Băncii Centrale Europene din 18 octombrie 2013 privind statisticile referitoare la activele și pasivele societăților vehicul investițional angajate în tranzacții de securitizare (BCE/2013/40) (JO L 297, 7.11.2013, p. 107).


title: Decizia (PESC) 2017/1802 a Comitetului politic și de securitate din 28 septembrie 2017 privind numirea șefului Misiunii de Poliție a Uniunii Europene pentru teritoriile palestiniene (EUPOL COPPS) (EUPOL COPPS/1/2017)

text:
               7.10.2017

               RO

               Jurnalul Oficial al Uniunii Europene

               L 259/20

         DECIZIA (PESC) 2017/1802 A COMITETULUI POLITIC ȘI DE SECURITATE
   din 28 septembrie 2017
   privind numirea șefului Misiunii de Poliție a Uniunii Europene pentru teritoriile palestiniene (EUPOL COPPS) (EUPOL COPPS/1/2017)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   Având în vedere Decizia 2013/354/PESC a Consiliului din 3 iulie 2013 privind Misiunea de Poliție a Uniunii Europene pentru teritoriile palestiniene (EUPOL COPPS) (1), în special articolul 9 alineatul (1),
   întrucât:

               (1)

               În temeiul articolului 9 alineatul (1) din Decizia 2013/354/PESC, Comitetul politic și de securitate (COPS) este autorizat, în conformitate cu articolul 38 al treilea paragraf din tratat, să adopte deciziile relevante în scopul exercitării controlului politic și a conducerii strategice ale Misiunii de Poliție a Uniunii Europene pentru teritoriile palestiniene (EUPOL COPPS), inclusiv decizia de numire a șefului misiunii.

               (2)

               La 17 februarie 2015, COPS a adoptat Decizia EUPOL COPPS/1/2015 (2) de numire a domnului Rodolphe MAUGET în calitatea de șef al misiunii EUPOL COPPS pentru perioada 16 februarie 2015-30 iunie 2015.

               (3)

               Mandatul domnului Rodolphe MAUGET în calitatea de șef al misiunii EUPOL COPPS a fost prelungit de mai multe ori, ultima dată prin Decizia EUPOL COPPS/1/2016 a COPS (3), care a prelungit mandatul său ca șef al misiunii EUPOL COPPS până la 30 iunie 2017.

               (4)

               La 22 septembrie 2017, Înaltul Reprezentant al Uniunii pentru afaceri externe și politica de securitate a propus numirea domnului Kauko AALTOMAA în calitatea de șef al misiunii EUPOL COPPS pentru perioada 1 octombrie 2017-30 iunie 2018,

         ADOPTĂ PREZENTA DECIZIE:
   Articolul 1
   Domnul Kauko AALTOMAA este numit în calitatea de șef al Misiunii de Poliție a Uniunii Europene pentru teritoriile palestiniene (EUPOL COPPS) pentru perioada 1 octombrie 2017-30 iunie 2018.
   Articolul 2
   Prezenta decizie intră în vigoare la data adoptării.

      Adoptată la Bruxelles, 28 septembrie 2017.

            Pentru Comitetul politic și de securitate

            Președintele

         W. STEVENS

      (1)  JO L 185, 4.7.2013, p. 12.

      (2)  Decizia (PESC) 2015/381 a Comitetului politic și de securitate din 17 februarie 2015 privind numirea șefului Misiunii de Poliție a Uniunii Europene pentru teritoriile palestiniene (EUPOL COPPS) (EUPOL COPPS/1/2015) (JO L 64, 7.3.2015, p. 37).

      (3)  Decizia (PESC) 2016/1193 a Comitetului politic și de securitate din 12 iulie 2016 de prelungire a mandatului șefului Misiunii de Poliție a Uniunii Europene pentru teritoriile palestiniene (EUPOL COPPS) (EUPOL COPPS/1/2016) (JO L 197, 22.7.2016, p. 1).


title: 2012/537/UE: Decizia Parlamentului European și a Consiliului din 12 septembrie 2012 privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/008 DK/Odense Steel Shipyard din Danemarca)

text:
               4.10.2012

               RO

               Jurnalul Oficial al Uniunii Europene

               L 269/8

         DECIZIA PARLAMENTULUI EUROPEAN ȘI A CONSILIULUI
   din 12 septembrie 2012
   privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/008 DK/Odense Steel Shipyard din Danemarca)
   (2012/537/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor majore din structura comerțului mondial, generate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare a FEG a fost extins pentru cererile depuse între 1 mai 2009 și 30 decembrie 2011 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR.

               (4)

               La 28 octombrie 2011, Danemarca a transmis o cerere de mobilizare a FEG privind disponibilizările din întreprinderea Odense Steel Shipyard și a completat-o cu informații suplimentare până la data de 8 martie 2012. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. În consecință, Comisia propune mobilizarea sumei de 6 455 104 EUR.

               (5)

               Prin urmare, ar trebui mobilizat FEG în vederea acordării unei contribuții financiare ca răspuns la cererea depusă de Danemarca,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2012, se mobilizează Fondul european de ajustare la globalizare pentru alocarea sumei de 6 455 104 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 12 septembrie 2012.

            Pentru Parlamentul European

            Președintele

         M. SCHULZ

            Pentru Consiliu

            Președintele

         A. D. MAVROYIANNIS

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: 2010/80/: Decizia Consiliului European din 9 februarie 2010 de numire a Comisiei Europene

text:
               11.2.2010

               RO

               Jurnalul Oficial al Uniunii Europene

               L 38/7

         DECIZIA CONSILIULUI EUROPEAN
   din 9 februarie 2010
   de numire a Comisiei Europene
   (2010/80/UE)
   CONSILIUL EUROPEAN,
   având în vedere Tratatul privind Uniunea Europeană, în special articolul 17 alineatele (3) și (4) și alineatul (7) paragraful al treilea,
   întrucât:

               (1)

               Ca o consecință a circumstanțelor legate de procesul de ratificare a Tratatului de la Lisabona, Comisia numită la 22 noiembrie 2004 a rămas în funcție după data de 31 octombrie 2009, în așteptarea finalizării procesului de numire a noii Comisii, în conformitate cu dispozițiile Tratatului privind Uniunea Europeană, astfel cum au fost modificate prin Tratatul de la Lisabona.

               (2)

               Ca urmare a intrării în vigoare a Tratatului de la Lisabona la 1 decembrie 2009, Consiliul European a numit, prin Decizia 2009/880/UE (1), cu acordul președintelui Comisiei, pe Catherine ASHTON în calitate de Înalt Reprezentant al Uniunii pentru afaceri externe și politica de securitate, pentru perioada cuprinsă între 1 decembrie 2009 și sfârșitul mandatului Comisiei în exercițiu la data respectivă.

               (3)

               În conformitate cu articolul 17 alineatul (4) din Tratatul privind Uniunea Europeană, o nouă Comisie, compusă din câte un resortisant al fiecărui stat membru, inclusiv președintele acesteia și Înaltul Reprezentant al Uniunii pentru afaceri externe și politica de securitate, care este unul dintre vicepreședinții acesteia, trebuie să fie numită pentru perioada cuprinsă între sfârșitul mandatului Comisiei în exercițiu la data intrării în vigoare a Tratatului de la Lisabona și 31 octombrie 2014.

               (4)

               Consiliul European l-a desemnat pe José Manuel DURÃO BARROSO ca fiind personalitatea propusă Parlamentului European în calitate de președinte al Comisiei, iar Parlamentul European a ales candidatul desemnat astfel.

               (5)

               Prin Decizia 2009/903/UE (2), Consiliul a adoptat, de comun acord cu președintele ales al Comisiei, lista celorlalte personalități pe care le propune spre a fi numite în calitate de membri ai Comisiei. În aceeași zi, prin Decizia 2009/950/UE (3), Consiliul European a numit, cu acordul președintelui Comisiei, pe Catherine ASHTON în calitate de Înalt Reprezentant al Uniunii pentru afaceri externe și politica de securitate, pentru perioada cuprinsă între sfârșitul mandatului Comisiei în exercițiu la data respectivă și 31 octombrie 2014.

               (6)

               Prin Decizia 2010/41/UE, Euratom (4), care abrogă și înlocuiește Decizia 2009/903/UE, Consiliul a adoptat, de comun acord cu președintele ales al Comisiei, o nouă listă a celorlalte personalități pe care le propune spre a fi numite în calitate de membri ai Comisiei.

               (7)

               Prin votul din data de 9 februarie 2010, Parlamentul European a aprobat numirea președintelui, a Înaltului Reprezentant al Uniunii pentru afaceri externe și politica de securitate și a celorlalți membri ai Comisiei, în calitate de organ colegial.

               (8)

               Prin urmare, este oportun să se procedeze la numirea Comisiei,

         ADOPTĂ PREZENTA DECIZIE:
   Articolul 1
   Sunt numiți în cadrul Comisiei Europene pentru perioada 10 februarie 2010-31 octombrie 2014:

               —

               în calitate de președinte:
               José Manuel DURÃO BARROSO

               —

               în calitate de membru, vicepreședinte, în aplicarea articolului 18 alineatul (4) din Tratatul privind Uniunea Europeană:
               Catherine ASHTON, Înalt Reprezentant al Uniunii pentru afaceri externe și politica de securitate

               —

               în calitate de membri:

                           —

                           Joaquín ALMUNIA AMANN

                           —

                           László ANDOR

                           —

                           Michel BARNIER

                           —

                           Dacian CIOLOȘ

                           —

                           John DALLI

                           —

                           Maria DAMANAKI

                           —

                           Karel DE GUCHT

                           —

                           Štefan FÜLE

                           —

                           Máire GEOGHEGAN-QUINN

                           —

                           Kristalina GEORGIEVA

                           —

                           Johannes HAHN

                           —

                           Connie HEDEGAARD

                           —

                           Siim KALLAS

                           —

                           Neelie KROES

                           —

                           Janusz LEWANDOWSKI

                           —

                           Cecilia MALMSTRÖM

                           —

                           Günther H. OETTINGER

                           —

                           Andris PIEBALGS

                           —

                           Janez POTOČNIK

                           —

                           Viviane REDING

                           —

                           Olli REHN

                           —

                           Maroš ŠEFČOVIČ

                           —

                           Algirdas Gediminas ŠEMETA

                           —

                           Antonio TAJANI

                           —

                           Androulla VASSILIOU

         Articolul 2
   Prezenta decizie produce efecte de la 10 februarie 2010.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 9 februarie 2010.

            Pentru Consiliul European

            Președintele

         H. VAN ROMPUY

      (1)  JO L 315, 2.12.2009, p. 49.

      (2)  JO L 321, 8.12.2009, p. 51.

      (3)  JO L 328, 15.12.2009, p. 69.

      (4)  JO L 20, 26.1.2010, p. 5.


title: Decizia Comisiei din 25 noiembrie 2005 privind aderarea Comunității Europene a Energiei Atomice la Convenția privind notificarea rapidă a unui accident nuclear

text:
Anunţ juridic important

|

32005D0844

Jurnalul Oficial L 314 , 30/11/2005 p. 0021 - 0021

		20051125Decizia Comisieidin 25 noiembrie 2005privind aderarea Comunității Europene a Energiei Atomice la Convenția privind notificarea rapidă a unui accident nuclear(2005/844/Euratom)COMISIA COMUNITĂȚILOR EUROPENE,având în vedere Tratatul de instituire a Comunității Europene a Energiei Atomice, în special articolul 101 alineatul (2),având în vedere Decizia Consiliului din 23 mai 2005 privind aprobarea încheierii Convenției privind notificarea rapidă a unui accident nuclear,întrucât:(1) Douăzeci și patru de state membre sunt părți contractante la Convenția privind notificarea rapidă a unui accident nuclear.(2) Comunitatea Europeană a Energiei Atomice ar trebui să adere la Convenția privind notificarea rapidă a unui accident nuclear,ADOPTĂ PREZENTA DECIZIE:Articolul 1Aderarea la Convenția privind notificarea rapidă a unui accident nuclear se aprobă în numele Comunității Europene a Energiei Atomice.Textul Convenției privind notificarea rapidă a unui accident nuclear și declarația Comunității Europene a Energiei Atomice, întocmită în conformitate cu dispozițiile articolului 12 alineatul (5) litera (c) din convenție, sunt atașate la prezenta decizie.Articolul 2Instrumentul de aderare se depune la directorul general al Agenției Internaționale a Energiei Atomice, depozitar al Convenției privind notificarea rapidă a unui accident nuclear, de îndată ce este adoptată prezenta decizie, sub forma unei scrisori semnate de șeful delegației Comisiei Europene pe lângă organizațiile internaționale la Viena.Adoptată la Bruxelles, 25 noiembrie 2005.Pentru ComisieAndris PiebalgsMembru al Comisiei--------------------------------------------------


title: Decizia (PESC) 2017/299 a Consiliului din 17 februarie 2017 privind prelungirea mandatului Reprezentantului Special al Uniunii Europene pentru Caucazul de Sud și criza din Georgia

text:
               21.2.2017

               RO

               Jurnalul Oficial al Uniunii Europene

               L 43/214

         DECIZIA (PESC) 2017/299 A CONSILIULUI
   din 17 februarie 2017
   privind prelungirea mandatului Reprezentantului Special al Uniunii Europene pentru Caucazul de Sud și criza din Georgia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 33 și articolul 31 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 8 iulie 2014, Consiliul a adoptat Decizia 2014/438/PESC (1) de numire a domnului Herbert SALBER în calitate de Reprezentant Special al Uniunii Europene (RSUE) pentru Caucazul de Sud și criza din Georgia. Mandatul RSUE urmează să expire la 28 februarie 2017.

               (2)

               Mandatul RSUE ar trebui prelungit pentru o perioadă suplimentară de 16 luni.

               (3)

               RSUE își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Herbert SALBER în calitate de RSUE pentru Caucazul de Sud și criza din Georgia se prelungește până la 30 iunie 2018. Consiliul poate decide ca mandatul RSUE să se încheie mai devreme, pe baza unei evaluări din partea Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).
   Articolul 2
   Obiective de politică
   Mandatul RSUE se întemeiază pe obiectivele politicii Uniunii pentru Caucazul de Sud, inclusiv obiectivele prevăzute în concluziile Consiliului European, reunit în sesiune extraordinară la Bruxelles la 1 septembrie 2008, și în concluziile Consiliului din 15 septembrie 2008, precum și în cele din 27 februarie 2012. Aceste obiective includ:

               (a)

               în conformitate cu mecanismele existente, inclusiv Organizația pentru Securitate și Cooperare în Europa (OSCE) și Grupul de la Minsk din cadrul acesteia, prevenirea conflictelor în regiune, contribuția la soluționarea pașnică a conflictelor în regiune, inclusiv criza din Georgia și conflictul din Nagorno-Karabah, prin promovarea returnării refugiaților și a persoanelor strămutate în interiorul țării și prin alte mijloace adecvate și sprijinirea punerii în practică a unei astfel de soluționări în conformitate cu principiile de drept internațional;

               (b)

               conlucrarea în mod constructiv cu principalii actori interesați în ceea ce privește regiunea;

               (c)

               încurajarea și sprijinirea cooperării sporite dintre Armenia, Azerbaidjan și Georgia și, după caz, țările învecinate acestora;

               (d)

               sporirea eficacității și a vizibilității Uniunii în regiune.

         Articolul 3
   Mandat
   În vederea realizării obiectivelor de politică, mandatul RSUE constă în:

               (a)

               dezvoltarea contactelor cu guvernele, parlamentele, alți actori politici majori, autoritățile judiciare și societatea civilă din regiune;

               (b)

               încurajarea țărilor din regiune să coopereze pe teme regionale de interes comun, cum ar fi amenințările comune la adresa securității, combaterea terorismului, a traficului ilicit și a criminalității organizate;

               (c)

               contribuția la soluționarea pașnică a conflictelor în conformitate cu principiile de drept internațional și facilitarea punerii în practică a unei astfel de soluționări în strânsă coordonare cu Organizația Națiunilor Unite, cu OSCE și cu Grupul de la Minsk din cadrul acesteia;

               (d)

               în ceea ce privește criza din Georgia:

                           (i)

                           acordarea asistenței în vederea pregătirii negocierilor internaționale desfășurate în temeiul punctului 6 din planul de soluționare din 12 august 2008 („dezbaterile internaționale de la Geneva”) și al măsurilor de punere în aplicare din 8 septembrie 2008, inclusiv pe tema unor acorduri de securitate și stabilitate în regiune, chestiunea refugiaților și a persoanelor strămutate în interiorul țării, pe baza principiilor recunoscute la nivel internațional, precum și privind orice alt subiect care întrunește acordul comun al părților;

                           (ii)

                           contribuția la definirea poziției Uniunii și reprezentarea acesteia la nivel de RSUE în cadrul negocierilor menționate la punctul (i); și

                           (iii)

                           facilitarea punerii în aplicare a planului de soluționare din 12 august 2008, precum și a măsurilor de punere în aplicare din 8 septembrie 2008;

               (e)

               facilitarea elaborării și punerii în aplicare a unor măsuri de consolidare a încrederii, coordonându-se cu statele membre în ceea ce privește experiența acestora, dacă aceasta există și este adecvată;

               (f)

               acordarea de asistență, după caz, pentru pregătirea contribuțiilor Uniunii la punerea în practică a unei eventuale soluționări a conflictului;

               (g)

               intensificarea dialogului Uniunii cu principalii actori interesați în ceea ce privește regiunea;

               (h)

               asistența acordată Uniunii privind dezvoltarea în continuare a unei politici cuprinzătoare cu privire la Caucazul de Sud;

               (i)

               în cadrul activităților prevăzute de prezentul articol, contribuția la punerea în aplicare a politicii Uniunii privind drepturile omului și a orientărilor Uniunii privind drepturile omului, în special în ceea ce privește copiii și femeile din zonele afectate de conflicte, mai ales prin monitorizarea și abordarea evoluțiilor în acest sens.

         Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   COPS menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE își desfășoară activitatea în strânsă coordonare cu Serviciul European de Acțiune Externă (SEAE) și cu departamentele relevante ale acestuia.
   Articolul 5
   Finanțare
   (1)   Valoarea de referință financiară destinată să acopere cheltuielile aferente mandatului RSUE pentru perioada 1 martie 2017-30 iunie 2018 este de 2 990 000EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii.
   (3)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului său și ale mijloacelor financiare aferente puse la dispoziție, RSUE răspunde de constituirea unei echipe. Echipa include experți în chestiuni politice specifice, conform mandatului. RSUE informează cu promptitudine Consiliul și Comisia cu privire la componența echipei.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat este asigurată de statul membru care i-a detașat, de instituția Uniunii care i-a detașat ori de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie să fie afectați să lucreze cu RSUE. Membrii personalului contractual internațional trebuie să fie resortisanți ai unui stat membru.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat ori a SEAE, după caz, și își duc la îndeplinire sarcinile și acționează în interesul mandatului RSUE.
   (4)   Personalul RSUE este amplasat în același loc cu departamentele relevante ale SEAE sau cu delegațiile relevante ale Uniunii, în vederea asigurării coerenței și consecvenței activităților lor respective.
   Articolul 7
   Privilegiile și imunitățile RSUE și ale personalului RSUE
   Privilegiile, imunitățile și alte garanții necesare îndeplinirii și bunei desfășurări a misiunii RSUE, precum și ale membrilor personalului RSUE se stabilesc împreună cu țările gazdă, după caz. Statele membre și SEAE oferă tot sprijinul necesar în acest sens.
   Articolul 8
   Securitatea informațiilor UE clasificate
   RSUE și membrii echipei RSUE respectă principiile și standardele minime de securitate stabilite prin Decizia 2013/488/UE a Consiliului (2).
   Articolul 9
   Accesul la informații și asistență logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegațiile Uniunii în regiune și/sau statele membre, după caz, furnizează asistență logistică în regiune.
   Articolul 10
   Securitate
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, în conformitate cu mandatul RSUE și cu condițiile de securitate din zona geografică pentru care este responsabil, pentru a asigura securitatea întregului personal aflat sub directa autoritate a RSUE, în special prin:

               (a)

               elaborarea unui plan de securitate specific, pe baza orientărilor primite din partea SEAE, care să includă măsuri de securitate fizice, organizaționale și procedurale specifice, destinate gestionării deplasării personalului în condiții de siguranță către zona pentru care este responsabil și în interiorul acesteia și gestionării incidentelor de securitate, precum și a unui plan de urgență și a unui plan de evacuare;

               (b)

               asigurarea faptului că întreg personalul desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei pentru care este responsabil;

               (c)

               asigurarea faptului că toți membrii echipei RSUE care urmează să fie desfășurați în afara Uniunii, inclusiv personalul contractat la nivel local, au participat, înainte de sosire sau la sosirea în zona pentru care este responsabil, la cursuri adecvate de instruire în domeniul securității, pe baza clasificărilor de risc atribuite zonei respective de către SEAE;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și transmiterea către Consiliu, ÎR și Comisie a unor rapoarte scrise cu privire la punerea în aplicare a acestora și la alte aspecte legate de securitate, în cadrul raportului privind progresele înregistrate și al raportului privind executarea mandatului.

         Articolul 11
   Raportare
   RSUE prezintă, periodic, rapoarte verbale și scrise către ÎR și COPS. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele periodice sunt difuzate prin rețeaua COREU. RSUE poate prezenta rapoarte Consiliului Afaceri Externe. În conformitate cu articolul 36 din tratat, RSUE poate fi implicat în informarea Parlamentului European.
   Articolul 12
   Coordonare
   (1)   RSUE contribuie la unitatea, coerența și eficacitatea acțiunii Uniunii, precum și la garantarea faptului că toate instrumentele Uniunii și acțiunile statelor membre sunt angajate în mod consecvent pentru a atinge obiectivele de politică ale Uniunii. Activitățile RSUE se coordonează cu cele ale Comisiei. RSUE informează periodic misiunile statelor membre și delegațiile Uniunii.
   (2)   Pe teren se menține o strânsă legătură cu șefii delegațiilor Uniunii și cu șefii misiunilor statelor membre, care depun toate eforturile pentru a-l sprijini pe RSUE în executarea mandatului său. RSUE, în strânsă coordonare cu șeful delegației Uniunii în Georgia, oferă îndrumare politică la nivel local șefului Misiunii de monitorizare a Uniunii Europene în Georgia (EUMM Georgia). RSUE și comandantul operațiilor civile pentru EUMM Georgia se consultă în funcție de necesități. RSUE stabilește, de asemenea, contacte cu alți actori internaționali și regionali de pe teren.
   Articolul 13
   Asistență în cazul sesizărilor
   RSUE și personalul acestuia oferă asistență pentru furnizarea elementelor de răspuns la orice sesizare sau altă obligație care decurge din mandatele precedenților RSUE pentru Caucazul de Sud și criza din Georgia și oferă, în acest sens, asistență administrativă și acces la dosarele relevante.
   Articolul 14
   Revizuire
   Punerea în aplicare a prezentei decizii și coerența acesteia cu alte contribuții ale Uniunii în regiune sunt revizuite în mod periodic. RSUE prezintă Consiliului, ÎR și Comisiei un raport privind progresele înregistrate până la 30 septembrie 2017 și un raport cuprinzător privind executarea mandatului până la 31 martie 2018.
   Articolul 15
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 17 februarie 2017.

            Pentru Consiliu

            Președintele

         E. BARTOLO

      (1)  Decizia 2014/438/PESC a Consiliului din 8 iulie 2014 de modificare și de prelungire a mandatului Reprezentantului Special al Uniunii Europene pentru Caucazul de Sud și criza din Georgia (JO L 200, 9.7.2014, p. 11).

      (2)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).


title: Decizia 2012/50/PESC a Consiliului din 27 ianuarie 2012 de modificare a Deciziei 2011/72/PESC privind măsuri restrictive îndreptate împotriva anumitor persoane și entități având în vedere situația din Tunisia

text:
               31.1.2012

               RO

               Jurnalul Oficial al Uniunii Europene

               L 27/11

         DECIZIA 2012/50/PESC A CONSILIULUI
   din 27 ianuarie 2012
   de modificare a Deciziei 2011/72/PESC privind măsuri restrictive îndreptate împotriva anumitor persoane și entități având în vedere situația din Tunisia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 31 ianuarie 2011, Consiliul a adoptat Decizia 2011/72/PESC (1).

               (2)

               Pe baza unei revizuiri a Deciziei 2011/72/PESC, măsurile restrictive ar trebui prelungite până la 31 ianuarie 2013.

               (3)

               Decizia 2011/72/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Articolul 5 din Decizia 2011/72/PESC se înlocuiește cu următorul text:

      „Articolul 5
      Prezenta decizie se aplică până la data de 31 ianuarie 2013. Aceasta este reexaminată constant. Decizia poate fi reînnoită sau modificată, după caz, în situația în care Consiliul apreciază că obiectivele acesteia nu au fost atinse.”

   Articolul 2
   Prezenta decizie intră în vigoare la data adoptării.

      Adoptată la Bruxelles, 27 ianuarie 2012.

            Pentru Consiliu

            Președintele

         N. WAMMEN

      (1)  JO L 28, 2.2.2011, p. 62.


title: 2011/591/UE: Decizia Parlamentului European din 10 mai 2011 privind închiderea conturilor Agenției Europene a Căilor Ferate pentru exercițiul financiar 2009

text:
               27.9.2011

               RO

               Jurnalul Oficial al Uniunii Europene

               L 250/195

         DECIZIA PARLAMENTULUI EUROPEAN
   din 10 mai 2011
   privind închiderea conturilor Agenției Europene a Căilor Ferate pentru exercițiul financiar 2009
   (2011/591/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene a Căilor Ferate pentru exercițiul financiar 2009,

               —

               având în vedere Raportul Curții de Conturi privind conturile anuale ale Agenției Europene a Căilor Ferate pentru exercițiul financiar 2009, însoțit de răspunsurile Agenției (1),

               —

               având în vedere Recomandarea Consiliului din 15 februarie 2011 (05892/2011 – C7-0052/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (Regulamentul privind agenția) (3), în special articolul 39,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A7-0125/2011),

               1.

               aprobă închiderea conturilor Agenției Europene a Căilor Ferate pentru exercițiul financiar 2009;

               2.

               încredințează Președintelui sarcina de a transmite prezenta decizie directorului Agenției Europene a Căilor Ferate, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 103.

      (2)  JO L 248, 16.9.2002, p. 1.

      (3)  JO L 164, 30.4.2004, p. 1.

      (4)  JO L 357, 31.12.2002, p. 72.


title: Decizia Comisiei din 11 februarie 2014 privind lista sărbătorilor legale din anul 2015 pentru instituțiile Uniunii Europene

text:
               15.2.2014

               RO

               Jurnalul Oficial al Uniunii Europene

               C 44/5

         DECIZIA COMISIEI
   din 11 februarie 2014
   privind lista sărbătorilor legale din anul 2015 pentru instituțiile Uniunii Europene
   (2014/C 44/06)

      SĂRBĂTORI LEGALE PENTRU ANUL 2015

               1 ianuarie

               Joi, Anul Nou

               2 ianuarie

               Vineri, a doua zi de Anul Nou

               2 aprilie

               Joia Mare

               3 aprilie

               Vinerea Mare

               6 aprilie

               Luni, a doua zi de Paști

               1 mai

               Vineri, Ziua Muncii

               14 mai

               Joi, Înălțarea

               15 mai

               Vineri, a doua zi de Înălțare

               25 mai

               Lunea Rusaliilor

               21 iulie

               Marți, Ziua Națională a Belgiei

               2 noiembrie

               Luni, Ziua Morților

               de pe 24 decembrie
               până pe
               31 decembrie

               Joi
               6 zile de sfârșit de an
               Joi

               TOTAL

               17 zile

         Luxemburg: aceleași zile ca în Bruxelles, cu excepția zilei de marți 21 iulie, care este înlocuită cu marți 23 iunie, Ziua Națională a Luxemburgului.
   Lucrul se va relua în mod normal luni, 4 ianuarie 2016.
   Fără a aduce atingere calendarului final al sărbătorilor legale pentru anul 2016, ziua de vineri, 1 ianuarie 2016, va fi considerată ca fiind sărbătoare legală în anul respectiv.
   Comisia își rezervă posibilitatea de a modifica aceste prevederi, dacă rațiuni de serviciu impun acest lucru.


title: Decizia (UE) 2015/1871 a Parlamentului European și a Consiliului din 6 octombrie 2015 privind mobilizarea Fondului european de ajustare la globalizare (cerere din partea Germaniei – EGF/2015/002 DE/Adam Opel)

text:
               20.10.2015

               RO

               Jurnalul Oficial al Uniunii Europene

               L 275/28

         DECIZIA (UE) 2015/1871 A PARLAMENTULUI EUROPEAN ȘI A CONSILIULUI
   din 6 octombrie 2015
   privind mobilizarea Fondului european de ajustare la globalizare (cerere din partea Germaniei – EGF/2015/002 DE/Adam Opel)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 15 alineatul (4),
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) urmărește să ofere sprijin lucrătorilor disponibilizați și persoanelor care desfășoară o activitate independentă a căror activitate a încetat în urma schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le acorde asistență în procesul de reintegrare pe piața muncii.

               (2)

               FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului (3).

               (3)

               La 26 februarie 2015, Germania a depus cererea EGF/2015/002 DE/Adam Opel pentru o contribuție financiară din partea FEG, în urma unor concedieri la societatea Adam Opel AG și la un furnizor din Germania. Cererea a fost completată cu informații suplimentare, în conformitate cu articolul 8 alineatul (3) din Regulamentul (UE) nr. 1309/2013. Cererea respectivă îndeplinește cerințele pentru stabilirea unei contribuții financiare din partea FEG, astfel cum se prevede la articolul 13 din Regulamentul (UE) nr. 1309/2013.

               (4)

               Prin urmare, FEG ar trebui mobilizat pentru a oferi o contribuție financiară în valoare de 6 958 623 EUR ca răspuns la cererea depusă de Germania.

               (5)

               În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene aferent exercițiului financiar 2015, se mobilizează din Fondul european de ajustare la globalizare suma de 6 958 623 EUR în credite de angajament și credite de plată.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   Se aplică de la 6 octombrie 2015.

      Adoptată la Strasbourg, 6 octombrie 2015.

            Pentru Parlamentul European

            Președintele

         M. SCHULZ

            Pentru Consiliu

            Președintele

         N. SCHMIT

      (1)  JO L 347, 20.12.2013, p. 855.

      (2)  JO C 373, 20.12.2013, p. 1.

      (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


title: 2013/548/UE: Decizia Parlamentului European din 17 aprilie 2013 privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea VII – Comitetul Regiunilor

text:
               16.11.2013

               RO

               Jurnalul Oficial al Uniunii Europene

               L 308/130

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea VII – Comitetul Regiunilor
   (2013/548/UE)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2011 (1),

               —

               având în vedere conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0230/2012] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0093/2013),

               1.

               acordă Secretarului General al Comitetului Regiunilor descărcarea de gestiune pentru execuția bugetului Comitetului Regiunilor aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 68, 15.3.2011.

      (2)  JO C 348, 14.11.2012, p. 1.

      (3)  JO C 344, 12.11.2012, p. 1.

      (4)  JO C 348, 14.11.2012, p. 130.

      (5)  JO L 248, 16.9.2002, p. 1.

      (6)  JO L 298, 26.10.2012, p. 1.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea VII – Comitetul Regiunilor
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2011 (1),

                  —

                  având în vedere conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0230/2012] (2),

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

                  —

                  având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0093/2013),

                  1.

                  constată cu satisfacție faptul că, în Raportul său anual pe 2011, în cazul Comitetului Regiunilor (denumit în continuare „Comitetul”), Curtea de Conturi nu a constatat nicio deficiență semnificativă în ceea ce privește aspectele auditate referitoare la resursele umane și procedurile de achiziții;

                  2.

                  salută faptul că, pe baza activităților sale de audit, Curtea de Conturi estimează că, per ansamblu, plățile pentru cheltuielile administrative și pentru alte cheltuieli ale instituțiilor și ale organelor, aferente exercițiului încheiat la 31 decembrie 2011, nu au fost afectate de un nivel semnificativ de eroare;

                  3.

                  constată că, în 2011, bugetul aprobat al Comitetului a fost de 84 100 000 EUR, din care 82 000 000 EUR (90 800 000 EUR în 2010) în credite de angajament, cu o rată de execuție de 97,5 %, mai scăzută decât rata de execuție de 99,4 % din 2010; subliniază că bugetul Comitetului este pur administrativ, fiind alocat în proporție de 72 % pentru persoanele care lucrează cu instituția și în proporție de 28 % pentru clădiri, mobilier, echipamente și cheltuieli de funcționare diverse;

                  4.

                  se declară dezamăgit de scăderea ratei de execuție bugetară; solicită măsuri de îmbunătățire a acesteia, precum și supravegherea îndeaproape a modificărilor;

                  5.

                  recunoaște faptul că noul rol al Comitetului, astfel cum este descris în Tratatul privind funcționarea Uniunii Europene, impune ajustări organizaționale, dar consideră că adaptările respective ar fi putut fi anticipate în angajamentele bugetare ale Comitetului pentru 2011;

                  6.

                  salută proiectele în materie de organizare internă a Comitetului, care vizează cooperarea dintre servicii și crearea de sinergii în cadrul unor activități și acțiuni comune; solicită să i se transmită informații actualizate cu privire la proiecte și informații mai precise privind consecințele bugetare ale măsurilor adoptate;

                  7.

                  felicită Comitetul și Comitetul Economic și Social European (CESE) pentru primirea certificării EMAS și ISO-14001; regretă totuși că nu i s-a transmis nicio informație privind energia utilizată provenind din surse regenerabile, așa cum s-a solicitat în rezoluția Parlamentului de anul trecut referitoare la descărcarea de gestiune; atrage atenția asupra obligației de a publica datele privind proporția energiilor regenerabile și cele privind impactul asupra mediului;

                  8.

                  constată cu satisfacție faptul că recomandările și cerințele formulate de Comisia pentru control bugetar a Parlamentului sunt înregistrate de serviciul bugetar al Comitetului într-o bază de date centrală, iar evoluția punerii lor în aplicare este monitorizată regulat;

                  9.

                  solicită Comitetului să monitorizeze în continuare structura personalului pentru a asigura o eficiență maximă a organizării posturilor și contribuția acesteia la o utilizare mai bună a bugetului alocat;

                  10.

                  salută introducerea treptată a videoconferințelor; dorește să fie informat regulat cu privire la eficacitatea acestei măsuri și la economiile generate, inclusiv economiile la cheltuielile de deplasare;

                  11.

                  ia act de recomandările și obiectivele stabilite de serviciul de audit intern al Comitetului; consideră totuși că execuția bugetului trebuie îmbunătățită și eficientizată;

                  12.

                  este mulțumit de realizările din domeniul traducerii ca urmare a acordului de cooperare reînnoit dintre Comitet și CESE; observă totuși că cererea ridicată de traduceri în perioade de vârf a dus la creșterea resurselor destinate externalizării; solicită Comitetului să stabilească un calendar mai bun pentru cererile de traduceri;

                  13.

                  invită Comitetul să introducă în viitorul său Raport anual de activitate creditele neutilizate pentru serviciile de interpretare solicitate pentru respectivul exercițiu financiar;

                  14.

                  sprijină concluziile evaluării la jumătatea perioadei a acordului de cooperare administrativă dintre Comitet și CESE; împărtășește opinia conform căreia resursele umane din cadrul serviciilor comune și al serviciilor de traducere ar trebui raționalizate;

                  15.

                  solicită informații detaliate cu privire la obiectivele cooperării administrative, măsura în care acestea sunt realizate și impactul asupra realizării de economii;

                  16.

                  felicită Comitetul pentru calitatea consecventă a Raportului său anual de activitate și pentru prezentarea unui Raport anual de impact cuprinzător, care constituie un instrument important pentru evaluarea activității sale; constată cu satisfacție că, în Raportul anual de activitate, Comitetul a prezentat și un tabel exhaustiv al tuturor resurselor umane de care dispune; invită Comitetul să includă în tabel prezentarea defalcată a participărilor la cursuri de formare profesională;

                  17.

                  își repetă poziția conform căreia, din motive de transparență, declarațiile de interese financiare ale membrilor tuturor instituțiilor, actualizate periodic, ar trebui să fie accesibile pe internet; salută decizia luată în 2011 de Biroul Comitetului de a publica pe internet declarațiile de interese financiare ale membrilor și se așteaptă ca acestea să devină accesibile cât mai curând.

         (1)  JO L 68, 15.3.2011.

         (2)  JO C 348, 14.11.2012, p. 1.

         (3)  JO C 344, 12.11.2012, p. 1.

         (4)  JO C 348, 14.11.2012, p. 130.

         (5)  JO L 248, 16.9.2002, p. 1.

         (6)  JO L 298, 26.10.2012, p. 1.